TOP ผนึก “สโมสรพีทีที อะคาเดมี” สอนทักษะฟุตบอล สานฝันเยาวชนแหลมฉบัง
TOP จับมือ “สโมสรพีทีที อะคาเดมี” สานฝันเยาวชนในพื้นที่แหลมฉบัง นำโค้ชมืออาชีพฝึกสอนทักษะด้านกีฬาฟุตบอล
TOP จับมือ “สโมสรพีทีที อะคาเดมี” สานฝันเยาวชนในพื้นที่แหลมฉบัง นำโค้ชมืออาชีพฝึกสอนทักษะด้านกีฬาฟุตบอล
3 ต.ค. 2565

นายเลอเลิศ อมรสังข์ ผู้จัดการประชาสัมพันธ์โรงกลั่น บริษัท ไทยออยล์ จำกัด (มหาชน) หรือ TOP เป็นประธานในพิธีปิดโครงการ “ไทยออยล์ปั้นฝันเยาวชนสู่ความเป็นหนึ่ง เพื่อพัฒนาทักษะด้านกีฬาฟุตบอล” ประจำปี 2565 (ต่อเนื่องเป็นปีที่ 5) โดยกลุ่มไทยออยล์ ร่วมกับสโมสร พีทีที อะคาเดมี จัดคลินิกฝึกสอนทักษะด้านกีฬาฟุตบอลให้กับเยาวชนในพื้นที่แหลมฉบังได้เรียนรู้ทักษะที่ถูกต้องตามหลักมาตรฐานสากล ซึ่งในปี 2565 เป็นการจัดกิจกรรมแบบคลินิกต่อเนื่อง รวมระยะเวลา 3 เดือน ตั้งแต่เดือนกรกฎาคม-กันยายน 2565 มีเยาวชนที่เข้าร่วมรับการฝึกอบรม จำนวน 120 คน ณ สนามกีฬาเทศบาลแหลมฉบัง
สำหรับกิจกรรมนี้มีจุดประสงค์เพื่อส่งเสริมให้เยาวชนมีสุขภาพร่างกายที่แข็งแรง พัฒนาทักษะความรู้ เทคนิคต่างๆ เกี่ยวกับกีฬาฟุตบอล ส่งเสริมการใช้เวลาว่างให้เกิดประโยชน์ รวมทั้งสร้างแรงบันดาลใจให้กับเยาวชนมุ่งมั่นฝึกฝนตนเองสู่การเป็นนักกีฬาฟุตบอลอาชีพและแข่งขันในระดับประเทศต่อไป โดยได้รับเกียรติจาก นายสันติ ศิริตันหยง รองนายกเทศมนตรีนครแหลมฉบัง พร้อมประธานและคณะกรรมการชุมชนรอบกลุ่มไทยออยล์ ร่วมเป็นเกียรติในพิธีปิดโครงการฯ ณ ศาลาประชาคมอ่าวอุดม อ.ศรีราชา จ.ชลบุรี